

**Protokol Katoličke osnovne škole Svete Uršule**

**o postupanju u školskoj godini 2020./2021. u izmijenjenim uvjetima rada tijekom**

**pandemije/epidemije prouzrokovane virusom SARS-CoV-2**

**-za učenike i roditelje-**

Sukladno dokumentu Hrvatskog zavoda za javno zdravstvo „Upute za sprječavanje i suzbijanje epidemije COVID-19“ vezano za rad predškolskih ustanova, osnovnih i srednjih škola u šk. g. 2020./2021. i dokumentu Ministarstva znanosti i obrazovanja „Modeli i preporuke za rad u uvjetima povezanim s COVID-19“ , Katolička osnovna škola Svete Uršule u školskoj godini 2020./2021. organizira odgojno-obrazovni rad i nastavu u školi prema tzv. **MODELU A: nastava u školi.**

**Protokol vrijedi za učenike i roditelje od 7. rujna 2020. godine te sve do trenutka drugačijih preporuka i mjera izrečenih od strane nadležnih i/ili relevantnih institucija.**

**OBVEZE UČENIKA I RODITELJA PRIJE DOLASKA U ŠKOLU**

|  |  |
| --- | --- |
| **MJERENJE TJELESNE TEMPERATURE** | * obaveza roditelja/djeteta je izmjeriti tjelesnu temperaturu djetetu svaki dan prije dolaska u školu (učenici viših razreda mogu i sami mjeriti temperaturu) * u slučaju povišene tjelesne temperature učenike (37,2 ˚C ispod pazuha) ne smije doći u školu, obavezno javljanje telefonom razredniku i izabranom liječniku obiteljske medicine radi odluke o testiranju i liječenju * vrijednost izmjerene temperature prije polaska u školu roditelj/učenik je dužan upisati u INFORMATIVKU/POSEBNU BILJEŽNICU i pokazati je učitelju 1. nastavni sat |
| **ZAŠTITNA MASKA ZA LICE** | * učenici od 5. do 7. razreda OBAVEZNO sa sobom SVAKI DAN imaju masku (nošenje maske u učionicama je obavezno za učenike od 5. do 7. razreda) * maske za lice NISU obavezne za učenike od 1. do 4. razreda; iznimno od toga masku učenici od 1. do 4. razreda mogu nositi učenici koji to žele i oni učenici koji su u skupini izrazito vulnerabilnih osoba i kojima je nošenje maske preporučio liječnik * (maske za lice će nositi predmetni učitelji, učitelji razredne nastave nisu obvezni nositi maske za lice) |
| **OSTALO** | * osigurati djetetu 1 paketić papirnatih maramica za nos i staviti ga u školsku torbu |

**DOLAZAK UČENIKA I RODITELJA U ŠKOLU i ULAZAK U ŠKOLU**

|  |  |
| --- | --- |
| **DOLAZAK**  **U ŠKOLU** | * učenici dolaze samostalno ili u pratnji jednog od roditelja/skrbnika u školu, prema određenom rasporedu dolaska pojedinih razrednih odjeljenja * pojedina razredna odjeljenja u Školu ulaze na dosadašnji ulaz sa strane parkinga Škole, dok pojedina razredna odjeljenja u Školu ulaze iz Uršulinske ulice na velikom ulazu (ulaz za automobile) * učenici su dužni u vrijeme predviđeno za ulazak njihovog razreda biti na određenom ulazu **(kašnjenje nije dozvoljeno s obzirom da svaki razredni odjel ulazi u zgradu Škole u pratnji razrednog učitelja/ice ili predmetnog učitelja/ice predmeta kojeg ima 1. nastavni sat);** * ukoliko učenici dolaze biciklom, a ulaze u Školu iz Uršulinske ulice, bicikl parkiraju na parkingu Škole te pješice odlaze do ulaza u Uršulinskoj ulici **(prolazak kroz Školu nije moguć u tom slučaju);** jednako vrijedi i za učenike koje će roditelji dovesti na parking Škole, a njihov razredni odjel ima predviđeni ulazak u Školu iz Uršulinske ulice; potrebno je voditi računa o pravovremenom kretanju od kuće i pravovremenom dolasku; * **roditelji NE ulaze u zgradu Škole**, a drže udaljenost od 1,5 metra u odnosu na drugu djecu i roditelje u vanjskom prostoru pri dovođenju djeteta * roditelji i djeca iz istog kućanstva ne trebaju držati fizičku udaljenost * **mole se roditelji i učenici da ne prolaze kroz prostor Dječjeg vrtića „Sveta Uršula“** * **zabranjen je ulazak osobama koje su bolesne ili su u samoizolaciji** * u vanjske (dvorište, vrt, igralište) i unutarnje prostorije Škole ne mogu ulaziti osobe koje imaju povišenu tjelesnu temperaturu, respiratorne probleme poput kašlja i kratkog daha ili koji su u riziku da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi COVID-om 19, a osobito ako su u samoizolaciji |
| **VRIJEME i MJESTO DOLASKA PREMA RAZREDNIM ODJELJENJIMA** | |  |  |  | | --- | --- | --- | | **7.30 h** | **7.a** | ***\* Uršulinska ulica \**** | | **7. 30 h** | **6.a** | parking Škole | | **7.35 h** | **5.a** | parking Škole | | **7.40 h** | **4.a** | ***\* Uršulinska ulica \**** | | **7.40 h** | **4.b** | parking Škole | | **7.45 h** | **3.a** | ***\* Uršulinska ulica \**** | | **7.45 h** | **3.b** | parking Škole | | **7.50 h** | **2.a** | parking Škole | | **7.50 h** | **2.b** | ***\* Uršulinska ulica \**** | | **7.55 h** | **1.a** | ***\* Uršulinska ulica \**** | | **7.55 h** | **1.b** | parking Škole | |
| **ULAZAK U ŠKOLU** | * učenici istog razrednog odjela ulaze u Školu u pratnji učitelja; učitelji ne ulaze u Školu; iznimno prema dogovoru i potrebi * učenici se ne zadržavaju na hodniku ni drugim prostorima Škole već odlaze do svoje garderobe gdje se obavezno preobuvaju (obavezno je imati posebne papuče ili tenisice za kretanje po prostoru Škole); * **prije početka nastave učenici SVIH RAZREDNIH ODJELJENJA obavezno PERU RUKE** |

**BORAVAK U ŠKOLI**

|  |  |
| --- | --- |
| **BORAVAK U RAZREDU i DRUGIM ŠKOLSKIM PROSTORIMA** | * učenici od 1. do 4. razreda ne moraju nositi maske za lice * učenici od 5. do 7. razreda obavezno nose maske za lice * preporuča se održavanje fizičke udaljenost od 1,5 metra * učenik prostoriju u kojoj boravi njegov razred smije napustiti samo u slučaju odlaska na toalet, pranje ruku ili izlaska u dvorište Škole radi aktivnosti na otvorenom i to isključivo na način da se ne miješa s djecom iz drugih razreda i uz dozvolu/vođenje razrednog ili predmetnog učitelja * preporuča se i potiče djecu da ne dodiruju usta, nos, oči i lice * učenici trebaju redovito i pravilno prati ruke prije ulaska u svoju učionicu, prije konzumiranja hrane, nakon korištenja toaleta, nakon dolaska izvana, nakon čišćenja nosa i uvijek kada ruke izgledaju prljavo. * nakon pranja ruku vodom i sapunom ruke treba osušiti papirnatim ručnikom za jednokratnu upotrebu koji se nakon korištena baca u koš za otpatke s poklopcem |
| **RASPORED SATI i OBROKA** | * **NASTAVA ZA UČENIKE OD 5. do 7. RAZREDA počinje u 7.45 sati** * **NASTAVA ZA UČENIKE OD 1. do 4. RAZREDA počinje u 8.00 sati** * doručak za učenike 1.a, 1.b, 2.a i 2.b je u 8.45 sati * doručak za učenike 3.a, 3.b, 4.a i 4.b je u 9.45 sati * užina za učenike 5.a, 6.a i 7.a razreda je u 11.05 i traje do 11.25 sati * cjelovit raspored sati objavljuje se zasebno svakom razrednom odjeljenju te putem razrednika dostavlja roditeljima i učenicima, a bit će dostupan i na oglasnoj ploči Škole te službenoj mrežnoj stranici Škole * učenici u pratnji razrednih/predmetnih učitelja odlaze do blagovaonice i dvorane Sv. Josipa na doručak/užinu * u blagovaonici i dvorani sv. Josipa će se poštivati preporučene epidemiološke mjere * učenici koji se nisu opredijelili za školski doručak/užinu, moraju hranu ponijeti od kuće te će hranu blagovati u istom prostoru kao i učenici njihovog razreda * preporuča se da učenici sa sobom imaju bočicu s običnom vodom |
| **POSUDBA KNJIGA IZ ŠKOLSKE KNJIŽNICE** | * vraćanje i posudba količine građe organizirat će se u suradnji školske knjižničarke i prema rasporedu rada školske knjižnice |

**ODLAZAK IZ ŠKOLE**

|  |  |
| --- | --- |
| **IZLAZAK IZ ZGRADE ŠKOLE** | * odlazak učenika iz Škole odvija se na način da ne dolazi do kontakta između djece različitih razreda * **učenici izlaze iz Škole na istim mjestima gdje su i ušli**, u razmaku od nekoliko minuta i u pratnji razrednih/predmetnih učitelja * izlazak učenika iz Škole nadgleda učitelj koja s njima održava zadnji školski sat, te vodi brigu o održavanju fizičke udaljenosti i pridržavanju svih ostalih mjera kod izlaska učenika iz Škole |

**POSTUPANJE U SLUČAJU SUMNJE NA ZARAZU KOD UČENIKA**

|  |  |
| --- | --- |
|  | * **ako djeca razviju simptome COVID-19 tijekom boravka u ustanovi, učitelj odmah obavještava roditelje, koji u najkraćem mogućem roku trebaju doći po dijete**; do dolaska roditelja dijete se izolira u zasebnoj i određenoj prostoriji na 2. katu Škole * odmah po utvrđivanju simptoma, učitelj/stručni suradnik prati dijete do prostorije za izolaciju i boravi s njime do dolaska roditelja; u vrijeme nastave s učenikom boravi stručna suradnica do dolaska roditelja * po odlasku djeteta dezinficira se prostorija u kojoj je dijete bilo izolirano * ravnateljica nadležnom epidemiologu/školskom liječniku javlja svako grupiranje osoba sa sumnjom na COVID-19 i svaku pojedinačnu infekciju koju roditelj ili djelatnik moraju najhitnije prijaviti ravnateljici * kod pojedinačnog slučaja pojave simptoma koji mogu upućivati na zarazu COVID-19, razredni odjel u pravilu nastavlja dalje s radom, dok se kod prijavljenog grupiranja osoba sa znakovima bolesti postupa sukladno mišljenju liječnika * kad se kod djeteta/učenika utvrdi zaraza COVID-19, prema učenicima razrednog odjela i učiteljima se postupa sukladno odluci nadležnog epidemiologa |